รัสเซีย ขึ้นทะเบียน “วัคซีนต้านโควิดในสัตว์” รายแรกของโลก
รัสเซีย ขึ้นทะเบียน “วัคซีนต้านโควิดในสัตว์” รายแรกของโลก
รัสเซีย ขึ้นทะเบียน “วัคซีนต้านโควิดในสัตว์” รายแรกของโลก
1 เม.ย. 2564

Rosselkhoznadzor (รอสเซลคอสนาดซอร์) ซึ่งเป็นสำนักงานดูแลด้านสุขภาพสัตว์ของรัสเซีย เปิดเผยว่า ในวันนี้ (1 เม.ย.64) รัสเซียได้ทำการจดทะเบียนวัคซีน Carnivac-Cov ซึ่งเป็นวัคซีนต้านโควิด-19 สำหรับสัตว์เป็นครั้งแรกของโลก
วัคซีนดังกล่าวได้ผ่านการทดลองทางคลินิกในเดือนต.ค.ปีที่แล้ว โดยมีการทดสอบกับสัตว์จำนวนมาก เช่น สุนัข แมว สุนัขจิ้งจอกอาร์กติก มิงค์ รวมทั้งสัตว์อื่นๆ
Rosselkhoznadzor (รอสเซลคอสนาดซอร์) เปิดเผยว่า ผลการทดลองพบว่าวัคซีนมีความปลอดภัย และสัตว์ที่ได้รับวัคซีนจะมีแอนติบอดีทั้ง 100% ขณะที่วัคซีนช่วยสร้างภูมิคุ้มกันอย่างน้อย 6 เดือน